Public procurement notice: Additional Information
Published: 2023-08-25
Buyer: Municipiul Iasi
Country: RO
Contract type: Supplies
Procedure: Open procedure
CPV classification: 35125000: Surveillance system
Submission deadline: 2023-09-12
Award criteria: The most economic tender

Technical requirements: Sisteme de avertizare și asistență anti-coliziune pentru conducătorii de vehicule dedicate transportului public (tramvaie) din Municipiul Iași
	40 de sisteme de avertizare și asistență anti-coliziune pentru conducătorii de vehicule în cadrul proiectului C10-I1.2-2974, intitulat „Sisteme de avertizare și asistență anti-coliziune pentru conducătorii de vehicule dedicate transportului public (tramvaie) din Municipiul Iași – lot 1”
	40 de sisteme de avertizare și asistență anti-coliziune pentru conducătorii de vehicule în cadrul proiectului C10-I1.2-2549, intitulat „Sisteme de avertizare și asistență anti-coliziune pentru conducătorii de vehicule dedicate transportului public (tramvaie) din Municipiul Iași – lot 2”
	40 de sisteme de avertizare și asistență anti-coliziune pentru conducătorii de vehicule în cadrul proiectului C10-I1.2-3015, intitulat „Sisteme de avertizare și asistență anti-coliziune pentru conducătorii de vehicule dedicate transportului public (tramvaie) din Municipiul Iași – lot 3”
	30 de sisteme de avertizare și asistență anti-coliziune pentru conducătorii de vehicule în cadrul proiectului C10-I1.2-3091, intitulat „Sisteme de avertizare și asistență anti-coliziune pentru conducătorii de vehicule dedicate transportului public (tramvaie) din Municipiul Iași – lot 4”
Scopul prezentului Caiet de Sarcini este de stabilire a cerințelor solicitate în derularea procedurii de atribuire și de desemnare, pe baza acestora, a câștigătorilor contractelor de furnizare a sistemelor de avertizare și asistență anti-coliziune pentru conducătorii de vehicule dedicate transportului public (tramvaie) din Municipiul Iași.
Prin intermediul proiectului se vizează creșterea siguranței în traficul asociat transportului public, atât pentru pasageri, cât și pentru categoriile vulnerabile – bicicliști și pietoni.
Se dorește implementarea unui sistem avansat de asistență a vatmanilor care să se integreze pe mijloacele de transport public din Iași (tramvaie).
Scopul sistemului de avertizare și asistență anti-coliziune pentru vehiculele mari va fi de a avertiza vatmanii înaintea producerii unor coliziuni în trafic, reușind astfel să reducă semnificativ rata accidentelor.
Proiectul va îngloba tehnologii bazate pe DIGITALIZARE în faza de exploatare a mijloacelor de transport public (tramvaie) în condiții de siguranță și eficiență, dar mai ales va genera un grad mai mare de ATRACTIVITATE a sistemului de transport public
Din punct de vedere funcțional pe mijloacele de transport public din Iași (tramvaie) vor fi instalate elemente de detecție externe (camere de luat vederi / alt hardware echivalent inteligent), controlate de o Inteligență Artificială, ce scanează în timp real participanții la trafic, pornind de la autovehicule și terminând cu motocicliști, bicicliști și pietoni. În cazul detectării unui pericol iminent de coliziune, sistemul emite alerte vizuale și sonore, pentru a ajuta vatmanul să evite accidentul.
Toate dispozitivele sistemului sunt montate în așa fel încât vizibilitatea vatmanului nu este deloc obturată, iar alertele sonore și vizuale sunt afișate pe display-ul aparatului.
Pe lângă evitarea efectivă a accidentelor, aceste alerte conduc, în timp, la o schimbare în bine a comportamentului vatmanilor, în special prin evitarea accelerărilor și a frânărilor bruște. Astfel, pe lângă siguranță, călătorii beneficiază și de un plus de confort
Termenul limita in care Autoritatea Contractanta va răspunde in mod clar si complet tuturor solicitărilor de clarificări: 11 zile înainte de termenul stabilit pentru depunerea ofertelor in anunțul de participare. Numărul de zile pana la care se pot solicita clarificări înainte de data limita de depunere a ofertelor/candidaturilor este de 18 zile.
Toate certificatele și documentele emise în altă limbă decât româna vor fi însoțite de traducerea autorizată a acestora în limba română. Toate răspunsurile la solicitările de clarificări aferente documentației de atribuire vor fi publicate într-un fișier electronic în SEAP atașat Anunțului de licitație deschisă. Ofertantul va constitui garanția de participare în cuantum de: LOT 1 - 49.227,00 lei; LOT 2 - 49.227,00; LOT 3 - 49.227,00; LOT 4 - 36.920,00 lei. Cuantumul garanției de bună execuție este de 10 % din valoarea contractului fără TVA Garanția de participare sau, după caz, garanția de bună execuție trebuie să fie irevocabilă, necondiționată și se constituie prin: a)virament bancar; b)instrumente de garantare emise în condițiile legii astfel: (i) scrisori de garanție emise de instituții de credit bancare din România sau din alt stat; (ii) scrisori de garanție emise de instituții financiare nebancare din România sau din alt stat pentru achizițiile de produse sau servicii a căror valoare estimată este mai mică sau egală cu 7.000.000 lei fără TVA; (iii) asigurări de garanții emise: – fie de societăți de asigurare care dețin autorizații de funcționare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorității de Supraveghere Financiară, după caz; – fie de societăți de asigurare din state terțe prin sucursale autorizate în România de către Autoritatea de Supraveghere Financiară; c)depunerea la casierie a unor sume în numerar dacă valoarea este mai mică de 5.000 lei; d)rețineri succesive din sumele datorate pentru facturi parțiale; e)combinarea a două sau mai multe dintre modalitățile de constituire prevăzute la lit. a)-c) Suma inițială care se depune de către contractant nu trebuie să fie mai mică de 0,5% din prețul contractului de achiziție publică/contractului subsecvent, fără TVA În cazul contractului de furnizare, autoritatea contractantă are obligația de a elibera/restitui garanția de bună execuție în cel mult 14 zile de la data întocmirii procesului-verbal de recepție a produselor care fac obiectul contractului de achiziție publică/contractului subsecvent și/sau de la plata facturii finale, dacă nu a ridicat până la acea dată pretenții asupra ei. Garanția de bună execuție se constituie în termen de 5 zile lucrătoare de la data semnării contractului de achiziție publică/contractului subsecvent. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică/contractului subsecvent În cazul unei asocieri, persoana care a semnat oferta, autorizată să angajeze ofertantul lider, trebuie confirmată prin depunerea în SEAP a împuternicirilor semnate de toți reprezentanții cu drept de semnătură ai partenerilor. Criteriul de atribuire se va aplica numai ofertelor admisibile. Operatorul economic va preciza în oferta depusă care din informațiile cuprinse în Propunerea Tehnică și în propunerea financiară, cu excepția prețului, sunt considerate a fi confidențiale, clasificate, protejate de un drept de proprietate intelectuală, în baza legislației aplicabile, în măsura în care, în mod obiectiv, dezvăluirea acestor informații ar prejudicia interesele legitime ale operatorului economic, în special în ceea ce privește secretul comercial și proprietatea intelectuală. Ofertanții din cadrul acestei proceduri înțeleg că Autoritatea Contractantă nu poate fi considerată răspunzătoare pentru vreun prejudiciu în cazul anulării procedurii de atribuire indiferent de natura acestuia și indiferent dacă Autoritatea Contractantă a fost notificată asupra existenței unui asemenea prejudiciu. Ofertanții din cadrul acestei proceduri acceptă utilizarea condițiilor speciale de mai sus, asumându-și întreaga răspundere în raport cu eventualele prejudicii pe care le-ar putea suferi în situația descrisă. Pentru vizualizarea documentației de atribuire încărcate în SEAP, operatorii economici trebuie să aibă un program necesar vizualizării fișierelor semnate electronic (site-urile furnizorilor de semnătură electronică). Reguli de comunicare și transmitere a datelor: ­ Solicitările de clarificări referitoare la prezenta documentație de atribuire, se vor adresa în mod exclusiv în SEAP la Secțiunea Întrebări din cadrul procedurii de atribuire derulate prin mijloace electronice, iar răspunsurile la acestea vor fi publicate în SEAP la Secțiunea „Documentație, clarificări și decizii” din cadrul anunțului de participare, cât și în Secțiunea Întrebări, Autoritatea Contractantă urmând să nu dea curs solicitărilor adresate prin altă modalitate de comunicare. ­ Autoritatea Contractantă va răspunde în mod clar și complet la orice solicitare de clarificări sau informații suplimentare, ­ Pentru comunicările ulterioare depunerii ofertelor: comisia de evaluare va transmite solicitările de clarificare în legătură cu oferta prin utilizarea facilitaților tehnice disponibile în SEAP (Secțiunea “Întrebări”). ­ Operatorii economici vor transmite răspunsurile la clarificări și eventualele documente solicitate pe parcursul evaluării ofertelor prin intermediul SEAP (Secțiunea “Întrebări”), în format electronic, semnate cu semnătură electronică. În cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obținut la factorii de evaluare în ordinea descrescătoare a ponderilor acestora. În situația în care egalitatea se menține, autoritatea contractantă are dreptul să solicite noi propuneri financiare, și oferta câștigătoare va fi desemnată cea cu propunerea financiară cea mai mică Cerințele tehnice definite la nivelul anunțului de participare, caietului de sarcini sau altor documente complementare, prin trimiterea standardelor, la un anumit producător, la mărci, brevete, tipuri, la o origine sau la o producție/metoda specifica de fabricație/prestare/execuție, vor fi înțelese ca fiind însoțite de mențiunea ”sau echivalent”